‏כ"ד כסלו תש"פ

‏22 דצמבר 2019

לכבוד,

**תושבי היישוב**

**הנדון: קול קורא לגשת מועמדות לוועדת ביקורת לוועד המקומי**

עבודת הביקורת בישוב מהווה בסיס חשוב לחיזוק האמון בין הקהילה לנבחריה ועובדיה.

ועדת הביקורת היא גוף האוסף מידע, בודק ומבצע הלכה למעשה את מלאכת הביקורת הפנימית על התנהלות הועד המקומי.

**בהתאם לסעיף 130א לצו המועצות המקומיות (מועצות אזוריות), התשי"ח-1958, המועצה האזורית תבחר ועדת ביקורת לוועד המקומי מבין תושבי הישוב אשר אינם חברי ועד מקומי מתוך רשימת תושבים שיציעו את מועמדותם.**

**ועדת הביקורת תכלול בין 5 – 3 חברים.**

**תנאי סף:**

1. המועמד אינו קרוב משפחה של חבר הועד המקומי.
2. המועמד אינו עובד הועד המקומי, חבר מועצה או עובד מועצה, ואינו קרוב משפחה של אחד מהם.
3. המועמד כשיר לכהן כחבר ועד מקומי.
4. למועמד אין חוב סופי בשל ארנונה לוועד המקומי כהגדרתו בס' 120(10) לפקודת העיריות [נוסח חדש]. (חוב סופי בעד שישה חודשים, שלא שולם ממועד התשלום האחרון של החוב ובמשך תקופה העולה על שנה; לעניין זה, "חוב סופי" – חוב, שחלף לגביו המועד להגשת השגה, ערר או ערעור, לפי העניין, ואם הוגשו ערעור או תובענה אחרת – לאחר מתן פסק דין חלוט או החלטה סופית שאינה ניתנת לערעור עוד).
5. לא מתקיים ניגוד עניינים המעלה חשש לתקינותה של עבודת הביקורת.

**תושבים המעוניינים, מתבקשים לשלוח קורות חיים עד ליום 25 דצמבר 2019**

**דוא"ל:** [**tami@eyz.org.il**](mailto:tami@eyz.org.il) **ולציין עבור ועדת ביקורת ושם היישוב.**

* החברים שיאושרו על ידי מליאת המועצה יקבלו הדרכה למילוי משימתם החשובה, לצורך ביצוע עבודת ביקורת מועילה וראויה ביישוב.

בברכה,

רינת זונשיין

מנכ"ל המועצה

העתק

אייל בצר – ראש המועצה

אלי יהודה – מבקר פנים מועצה